

**С Т А Т У Т**

на

Национална изложба-конкурс за студентско творчество **„СТУДЕНТСКИ ФОРУМ ЗА ВИЗУАЛНИ ИЗКУСТВА“**

Националният конкурс „**СТУДЕНТСКИ ФОРУМ ЗА ВИЗУАЛНИ ИЗКУСТВА**“ се организира от факултет ИЗОБРАЗИТЕЛНО ИЗКУСТВО при ВТУ „СВ. СВ. КИРИЛ И МЕТОДИЙ“, с подкрепата на ОБЩИНА ВЕЛИКО ТЪРНОВО. Намерението на организаторите е конкурсът да се развие като биенален.

Целта на проекта е да се даде възможност за изява на студентите, неутвърдени и все още търсещи своя път творци, стимулирайки ги за участие под формата на конкурс.

Нашето желание е конкурсът за студентско творчество да се превърне във форум за изява на млади таланти, една стъпка по-близо до публиката и ценителите на изкуството, както и възможност да се постави на дневен ред кое е актуалното, вълнуващо бъдещите професионалисти.

1. Националният конкурс за студентско творчество „**СТУДЕНТСКИ ФОРУМ ЗА ВИЗУАЛНИ ИЗКУСТВА**“ ще бъде представен с виртуална изложба на **6 април 2021 година**. Отворен за участие е за студенти от всички национални ВУЗ-ове и няма такса за участие.
2. Право на участие имат всички редовно записани студенти в годината на провеждане на изложбата, **с творби, създадени през настоящата учебна година**.
3. Всеки участник може да участва с до 2 творби в областта на визуалните изкуства без ограничение на вид, техника и размер. Творбите ще бъдат селектирани и журирани от селекционно жури.
4. Десет творби ще бъдат отличени с номинации за постижения, като най-добрите от тях ще получат награди:

* Награда на Ректора на ВТУ „Св. св. Кирил и Методий“, в размер 300 лв;
* Награда на Община Велико Търново в размер 300 лв;
* Награда на Представителството на СБХ – Велико Търново.

1. Ще бъде издаден електронен каталог под формата на PDF документ, включващ участващите в изложбата творци.
2. Всеки файл следва да бъде надписан **с информация, съдържаща: фамилия на автора, инициал на малкото име, наименование на творбата, размери.** Например: Ivanov\_I\_Tvorba\_120\_100cm.
3. **В самото писмо следва да бъдат написани: трите имена на автора***,* **тел. номер; имената на творбите, размери, техника, година на създаване, курс на обучение, образователна степен, висше училище, в което се обучава**

***Непълна информация ще създаде проблем при изработването на каталога.***

1. Всеки участник ще получи сертификат за участие.
2. Информация за резултата от селекцията и наградените автори ще бъде публикувана на страницата на ФИИ в сайта на ВТУ.
3. С участието си, авторите се съгласяват техните творби да бъдат репродуцирани с цел публично представяне, дискусии и реклама на изложбата.

Приемане на файлове на адрес:

**studentski\_konkurs\_vtu@abv.bg**

**15 – 30 март 2021 г.**